Robert Redford

Ba aisteoir Meiriceánach é Charles Robert Redford Jr, (18 Lúnasa 1936 - 16 Meán Fómhair 2025).  Ba stiúrthóir scannán é chomh maith.  Bhunaigh sé féile scannán Sundance freisin, agus bhí sé bainteach le Hollywood le breis agus trí scór bliain.  Chomh maith lena chuid oibre scannánaíochta, bhí cáil ar Redford as a dhíograis don ghníomhaíocht chomhshaoil.
clé|mion|220x220px|Físeán (réamhbhlaiseadh) - Butch Cassidy and the Sundance Kid (1969)
clé|mion|341x341px|The Great Waldo Pepper (1975)

clé|mion|320x320px|Redford in 2012

 Scannáin 
Mar aisteoir, bhain sé cáil idirnáisiúnta amach as na páirteanna móra a bhí aige i leithéidí Butch Cassidy and the Sundance Kid, The Sting (a bhuaigh sé a chéad Oscar ina leith in 1973) , The Candidate, The Way We Were,  All the President's Men, Three Days of the Condor, The Natural, Out of Africa agus scannáin nach iad.

Thacaigh sé le scannánóirí neamhspleácha sna Stáit Aontaithe agus bhunaigh sé Féile Sundance sna seachtóidí le deis a thabhairt dóibh a gcuid saothar a chur i láthair an phobail.  Chuidigh sé le scannánóirí neamhspleácha Meiriceánacha a chothú agus a chur chun cinn, lena n-áirítear Chloé Zhao, Quentin Tarantino, agus Richard Linklater. 

Is iomaí gradam a bhuaigh sé i gcaitheamh na mblianta, lena n-áirítear an tOscar a bronnadh air as an stiúradh a rinne sé ar Ordinary People i 1980.

 Pearsanta 
Ó thaobh na polaitíochta de, dúirt sé gur liobrálaí a bhí ann, mhaoinigh sé tograí comhshaoil agus thug sé le fios nár thaitin Donald Trump leis.

Bhí sé pósta faoi dhó agus maireann a chéad bhean chéile Lola Van Wagenen, beirt den cheathrar clainne a bhí acu agus a dhara bean chéile Sibylle Szaggars.

Fuair Redford bás ar an 16 Meán Fómhair 2025 in aois a naoi mbliana agus ceithre scór.

 Féach freisin 

 Tagairtí 

Catagóir:Daoine a rugadh i 1936
Catagóir:Básanna in 2025
Catagóir:Aisteoirí Meiriceánacha as California
Catagóir:Buaiteoirí gradaim Golden Globe
Catagóir:Buaiteoirí gradam sna gradaim Academy
Catagóir:Daoine de bhunadh na hAlban
Catagóir:Daonchairde
Catagóir:Daonlathaigh na Stát Aontaithe
Catagóir:Fir
Catagóir:Gníomhaithe Meiriceánacha um chearta an duine
Catagóir:Gníomhaithe timpeallachta
Catagóir:Léiritheoirí Meiriceánacha
Catagóir:Léiritheoirí scannán
Catagóir:Meiriceánaigh de bhunadh na hÉireann
Catagóir:Ridirí
Catagóir:Stiúrthóirí scannán Meiriceánacha